Държавен вестник, бр. 4, 2026 г., стр. 160

СТР.  160	
Д Ъ Р Ж А В Е Н  В Е С Т Н И К 	
БРОЙ  4
възпрепятства своевременното погасяване 
на експозицията от страна на контрагента 
към банката;
д) не е имало негативни прецеденти по 
отношение на прехвърлянето на средства от 
съответните дружества към банката;
е) банката е изградила надеждна система 
за управление на обезпеченията и независима 
проверка на цените (IPV), за да гарантира, 
че вътрешногруповите експозиции са незави­
симо количествено определени, полученото 
обезпечение е с добро качество и отделено 
от други субекти от групата, както и че спо­
ровете се разрешават своевременно.“
§ 6. В глава седма се създават раздели 
V – VІІ:
„Раздел V
Методи за пруденциална консолидация
Чл. 31. (1) Съгласно чл. 18, параграф 7 от 
Регламент (ЕС) № 575/2013 банка може да 
прилага метод на консолидация, различен 
от метода на собствения капитал, ако са 
изпълнени условията на този параграф и след 
разрешение на БНБ.
(2) За издаване на разрешение по ал. 1 
банката подава заявление, към което прилага:
1. подробна обосновка за използването на 
различен метод;
2. качествена и количествена оценка на 
предполагаемото незадоволително отразяване 
на рисковете или на прекомерната тежест при 
използване на метода на собствения капитал;
3. доказателства, че алтернативният подход 
води до третиране, което е толкова консер­
вативно, колкото и произтичащото от при­
лагането на метода на собствения капитал.
(3) Българската народна банка може по 
всяко време да извърши проверка дали при­
лагането на метод, различен от метода на 
собствения капитал, запазва консервативния 
си характер.
Раздел VI
Прехвърляния между банков и търговски 
портфейл
Чл. 32. (1) Съгласно чл. 104, параграф 4 
от Регламент (ЕС) № 575/2013 банка може да 
включи позиция в инструменти по чл. 104, 
параграф 2, букви „г“ – „и“ от Регламент 
(ЕС) № 575/2013 в банковия портфейл, ако 
са изпълнени условията на този параграф 
и след предварително разрешение на БНБ.
(2) При извършване на преценката по ал. 1 
БНБ взема предвид най-малко следните фак­
тори с оглед на конкретните обстоятелства 
за всяка позиция или група позиции:
1. че правото на преценка съгласно чл. 104, 
параграф 2, буква „д“ от Регламент (ЕС) 
№ 575/2013 не може да бъде упражнено, ако 
банката вътрешно определя поддържането 
на пазара единствено като редовно и сис­
темно купуване и продаване на определени 
ценни книжа чрез подаване и изпълнение 
на нареждания по публично котирана цена;
2. че правото на преценка съгласно чл. 104, 
параграф 2, буква „з“ от Регламент (ЕС) 
№ 575/2013 не може да бъде предоставено 
по отношение на сделки за финансиране с 
ценни книжа, сключени във връзка с търгу­
ване и за които има намерение за търгуване 
съгласно чл. 102, параграф 2 от Регламент 
(ЕС) № 575/2013;
3. как банката гарантира, че позицията не 
се държи с намерение за търгуване и банката 
не хеджира позицията, държана с намерение 
за търгуване, и дали това е ясно установено 
в нейните политики и процедури по чл. 104, 
параграф 1 от Регламент (ЕС) № 575/2013;
4. че правото на преценка по чл. 104, 
параграф 4 от Регламент (ЕС) № 575/2013 
не може да бъде упражнено поради неиз­
пълнение на изискванията по чл. 104 от 
Регламент (ЕС) № 575/2013 за включване на 
позицията в търговския портфейл (например 
технически, процедурни или методологични 
проблеми), по-специално за позициите по 
чл. 104, параграф 2, буква „и“ от Регламент 
(ЕС) № 575/2013, включително разделянето 
на инструменти;
5. дали за позицията е определена вътрешна 
рамка за управление на риска, която съот­
ветства на рисковия апетит на банката и е 
одобрена от висшето ръководство по риска;
6. дали позицията се управлява от звена, 
отговорни за управлението на банковия порт­
фейл, които са отделени от звената, отговорни 
за управлението на търговския портфейл;
7. дали банката наблюдава позицията да 
отговаря на контекста, за който се използва 
и съответства на целите за управлението на 
риска, и дали са налице процедури, които 
да се прилагат, ако условията престанат да 
се изпълняват.
(3) Всяка позиция в инструменти по чл. 104, 
параграф 2, букви „г“ – „и“ от Регламент 
(ЕС) № 575/2013 се включва в търговския 
портфейл, когато за първи път бъде отчетена 
в счетоводните книги на банката, освен ако 
не е получила разрешение по ал. 1 за включ­
ването є в банковия портфейл при първото 
є отчитане в счетоводните книги.
(4) За издаване на разрешение за включване 
на определена позиция или група позиции в 
инструменти по чл. 104, параграф 2, букви 
„г“ – „и“ от Регламент (ЕС) № 575/2013 в 
банковия портфейл банката подава заявление, 
към което прилага: